
Prof. Florin Curta: Poporul român s-a format și la 
nord și la sud de Dunăre \ Slavii s-au format în 
zona noastră, la nord de Dunăre: limba slavă 
comună are o influenţă clară, tracă 


Radu Ursan 01/12/2023 


Istoricul I C l specialist în arheologie și istorie medievală est europeană, în 


prezent Conf. Univ. Doctor în cadrul Universităţii din Florida, SUA, a spus în cadrul unei 


intervenții, că poporul român s-a format atât la nord cât și la sud de Dunăre. 


Reputatul istoric a mai adăugat că Dunărea nu a fost o barieră între teritoriile locuite de 


români. 


„Pe românii din interiorul Peninsulei Balcanice, noi îi numim „machidoni”, dar ei nu sunt 
macedoneni. Ei vorbesc dialecte ale limbii române. Prezenţa lor pe teritoriul peninsulei 
Balcanice de astăzi, în numere mult mai mici decât erau altădată, e o dovadă că etnogeneza 


s-a petrecut și la nord și la sud de Dunăre. În condiţii diferite şi ritmuri diferite. 


Avem dovada clară că în ochii bizantinilor existau vlahi în secolul al XI-lea. Eu cred că 
lucrurile s-au petrecut ceva mai încet și etnogeneza s-a dezvoltat mai târziu la nord de 


Dunăre. Este o ipoteză. 


Indiferent de acest lucru, există o zonă și la nord și la sud de Dunăre, până în secolul al VII- 


lea, care este comună.Dunărea nu-i o barieră”, a explicat domnia sa pentru Hotnews. 


Istoricul, care a cercetat de peste douăzeci de ani istoria slavilor, spune că această populaţie 
nu a migrat de nicăieri și că s-a format pe teritoriul ţării noastre, de la Dunăre până la 


Nipru. 


„Slavii nu vin de nicăieri. Avem dovezi arheologice că există o migraţie din zona Dunării de 


Jos, a României de astăzi, în zona Niprului mijlociu, în zona Ucrainei de azi. 


Slavii au apărut la nord de Dunăre. Există o încrucișare de influenţe asupra a ceea ce 
numim „limba slavă comună”, ceea ce atestă limpede că există o componentă tracă. Deci 
slavii trebuie să se fi format în zona noastră, pentru că aici este o influenţă tracă”, a mai 


adăugat domnia sa. 


Reamintim, în context, că în curând va apărea volumul „Abandonuri imperiale. Retragerea 
aureliană în lumina retragerii heracliene: o contribuţie la cercetarea istoriei primului 
mileniu al romanităţii orientale”, scris de Corneliu Berari, care tratează etnogeneza 


poporului român. 


Pe baza studiilor sale, Corneliu Berari susţine că etnogeneza românilor a avut loc în 


perioada dintre domnia lui Constantin cel Mare şi apariţia lui Mahomed. 


Mai precis este vorba de secolul IV — VII. Iată harta etnogenezei românești, conform 


Institutului Cultural Român: 


GRUPAREA ROMANITATII ORIENTALE IN DIFERITE PERIOADE Arealul de formare si etnogeneza 
sec Il î.Hr-X d. Hr 

